**Оқушыларды ҰБТ-ға дайындау ерекшеліктері**

Білім сапасы (ары қарай – БС) – бұл құзыреттіліктің және кәсіптік сананың сатылы және іс жүзінде тиімді қалыптасуын анықтайтын білім беру үдерісі сипаттамаларының кешені. Білім беру ұйымының оқу қызметінің түрлі аспектілерін сипаттайтын көрсеткіштердің жиынтығымен белгіленеді: білім берудің мазмұны, нысандары мен әдістері, материалдық-техникалық база, кадрлық құрам, бұлар білім алатын жастар құзыреттілігінің дамуын қамтамасыз етеді. БС өздігінен ақырғы нәтиже бола алмайды, ол тек ақырғы өнімнің стандартқа сәйкестігі анықталатын құрал болып табылады. Бітірушілердің БС – бұл білім берудің және тәрбиелеудің жоспарланатын мақсаттарына сәйкес мектеп бітірушілер қол жеткізетін білімнің, икемнің, ақыл-ойдың, табиғи және рухани дамудың (олардың жиынтығы) белгілі бір деңгейі. Осыған орай, БС диагностикалаудың және бағалаудың сандық көрсеткіштердегі әмбебап жүйесі әзірленеді. Оған жатқызылғандар: мектепті тек «5»-ке немесе «4» пен «5»-ке бітірген оқушылар пайызы; қандай да бір есептік мерзімде жоғары оқу орындарына түскен мектеп бітірушілер санының артуы; колледж немесе ЖОО және т. б. атаулы стипендиаттарының саны. Орта мектеп бітірушісінің ақырғы нәтижесі бірыңғай ұлттық тестілеуді (бұдан әрі – ҰБТ) ойдағыдай тапсыруы болып табылады. Оқушыларды ҰБТ-ға дайындау жүйесін әзірлеу және енгізу әрбір оқу орнының ғылыми-әдістемелік жұмысының маңызды бөлігі болып табылады. ҰБТ нысанында емтихан тапсыруға оқушылардың дайын болуы келесідей көрсеткіштермен анықталады: Ақпараттық дайындық – емтиханда жүріп-тұру ережелері туралы, бланкілерді толтыру ережелері туралы, т. б. құлағдар болу. Пәндік дайындық – белгілі бір пәнге дайындалу, тест тапсырмаларын орындай алу т. б. Психологиялық дайындық – белгілі бір жүріс-тұрысқа іштей дайын болу, мақсатты әрекеттерге бағдарлану, емтихан тапсыру барысында ойдағыдай әрекет ету үшін тұлға мүмкіндіктерін өзектендіру және ыңғайландыру. Оқушыларды ҰБТ-ға дайындау жөніндегі қызметке тек кешенді көзқарас: әкімшіліктің, психолог пен пән мұғалімдерінің мақсатты әрекеттесуі ғана – тест нысанындағы емтихан нәтижелерінің тиімділігі мен сапасын көтеруге мүмкіндік туғызады. Оқушыларды дайындау сапасын қадағалауға болатын әдістердің бірі педагогикалық мониторинг болып табылады, бұл – оқушылардың бастапқы білімімен, алғашқы сатыдағы сынамалы тест нәтижелерімен және мемлекеттік білім беру стандартымен салыстыру арқылы 11-ші сыныптардың ҰБТ-ға дайындық деңгейіне үздіксіз қадағалау, диагностикалау, бақылау және түзету жүргізу. Бұл мониторингтің компоненттері мектептің кәдімгі білім беру үдерісіне енгізілген. Бірақ оның басқарудың шынайы факторы болуы үшін тиісті ұйым қажет. Ол нақты оқу-педагогикалық жағдайдың ерекшеліктерін ескере отырып, алуан нысандарды, түрлерді және тәсілдерді анықтаумен және оңтайлы үйлесімін таңдаумен байланысты.